cyanic-selkie/wikianc huggingface dataset:
সেরেনা উইলিয়ামস
পুরস্কারের অর্থ এবং এন্ডোর্সমেন্ট হিসাব মিলিয়ে প্রায় ২৯ ডলার মিলিয়ন উপার্জন নিয়ে ,উইলিয়ামস ছিলেন ২০১৬ সালে সর্বাধিক বেতনপ্রাপ্ত নারী অ্যাথলিট। তিনি ২০১৭ সালে আবারও এই কৃতিত্ব'র অধিকারী হন যখন সে $২৭ মিলিয়ন ডলার নিয়ে ফোর্বস এর  সর্বোচ্চ পারিশ্রমিক পাওয়া ১০০ ক্রীড়াবিদের মধ্যে একমাত্র মহিলা ছিল  (প্রাইজ মানি এবং এন্ডোসমেন্টস মিলিয়ে)। তিনি চারবার (২০০৩, ২০১০, ২০১৬, ২০১৮) 'লরিয়াস স্পোর্টসওম্যান অব দ্য ইয়ার' পুরস্কার জিতেছেন এবং ২০১৫ সালের ডিসেম্বরে স্পোর্টস ইলাস্ট্রেটেড ম্যাগাজিন তাকে স্পোর্টস পার্সন অব দ্য ইয়ার হিসাবে মনোনীত করেছিলেন। ২০১৯ সালে তিনি ফোর্বস ' সর্বোচ্চ বেতনভোগী ক্রীড়াবিদ তালিকায় ৬৩ তম স্থান অর্জন করে।
উইলিয়ামস মিশিগানের সাগিনাউতে ওরেসিন প্রাইস এবং রিচার্ড উইলিয়ামসের ঘরে জন্মগ্রহণ করেছিলেন এবং ওরেসিনের পাঁচ কন্যার মধ্যে তিনি সর্বকনিষ্ঠ: বোন ইয়েতুন্ডে, লিন্ড্রিয়া এবং ইশা প্রাইস এবং বড় বোন ভেনাস ।  তার অন্তত সাত পৈত্রিক ভাইবোনও রয়েছে। তারা যখন ছোট ছিল, তখন পরিবারটি ক্যালিফোর্নিয়ার কমপটনে চলে আসে, যেখানে উইলিয়ামস চার বছর বয়সে টেনিস খেলতে শুরু করেছিলেন।  তার বাবা বাড়িতে সেরেনা এবং তার বোন ভেনাসকে শিখিয়েছিলেন।।  যদিও তিনি এবং তার মা তাঁর অফিসিয়াল কোচ ছিলেন, অন্যান্য পরামর্শদাতারা যারা তাকে খেলাটি শিখতে সহায়তা করেছিলেন তাদের মধ্যে রিচার্ড উইলিয়ামসও ছিল,রিচার্ড কমপটনের একজন  লোক যিনি তার বাবার নাম ভাগ করে নিয়েছিলেন এবং ভেনাস এবং সেরেনা উইলিয়ামস টেনিস / টিউটোরিয়াল একাডেমী প্রতিষ্ঠা করেছিলেন। বাম|থাম্ব| ১৯৯৩ সালে বাল্টিমোরের পাম শ্রীবর অনুষ্ঠানে উইলিয়ামস বোনদ্বয়
অ্যাশলে গ্রীন
অ্যাশলে মিশেল গ্রীন(জন্ম ফেব্রুয়ারি ২১, ১৯৮৭) একজন আমেরিকান অভিনেত্রী এবং মডেল। তিনি পরিচিত আমেরিকান সাহিত্যিক স্টেফেনি ম্যায়ার রচিত 'টোয়াইলাইট (উপন্যাস সিরিজ)'' এর উপর ভিত্তি করে নির্মিত দ্য টোয়েলাইট সাগা (চলচ্চিত্র ধারাবাহিক) এ এলিস কুলেন ভূমিকায় অভিনয়ের জন্য।
প্রাথমিক জীবন
গ্রীন জ্যাকসনভিল, ফ্লোরিডা তে জন্মগ্রহণ করেন। তার পিতা-মাতা হচ্ছেন মাইকেল (নিউ ট্যাটাম), যিনি বিমাতে কাজ করেন এবং জো গ্রীন যিনি একজন প্রাক্তন মার্কিন মেরিন সদস্য, তিনি এখন তার নিজের কংক্রিট ব্যবসার মালিক। তিনি মিডিলবার্গ, ফ্লোরিডা, মিডিলবুর্গ এবং জ্যাকসনভিলেতে বেড়ে ওঠেন এবং "ইউনিভার্সিটি ক্রিশ্চিয়ান স্কুলে'' পড়তেন উলফসন হাই স্কুলে স্থানান্তরের পূর্বে, যখন তিনি দশম শ্রেণীতে ছিলেন। গগ ১৭ বছর বয়সে তিনি ক্যালিফোর্নিয়ার লস এঞ্জেলেসে চলে যান একটি অভিনেয় কর্মজীবন অন্বেষণের উদ্দেশ্যে। গ্রীনের "জো" নামের একজন বড় ভাই রয়েছে।
আইনস্টাইন ক্ষেত্র সমীকরণ
আইনস্টাইন ক্ষেত্র সমীকরণ (ইএফই; "আইনস্টাইন সমীকরণ" নামেও পরিচিত) হল আলবার্ট আইনস্টাইন এর সাধারণ আপেক্ষিক তত্ত্বে বর্ণিত ১০ টি সমীকরণ এর একটি সেট যা ভর ও শক্তি দ্বারা স্থানকাল-এ সৃষ্ট বক্রতার ফলাফল হিসেবে মহাকর্ষের মৌলিক বল বর্ণনা করে। টেনসর সমীকরণ হিসেবে ইএফই আইনস্টাইন কর্তৃক প্রথম প্রকাশিত হয় ১৯১৫ সালে, যা স্থানকাল বক্রতাকে (আইনস্টাইন টেনসর দ্বারা প্রকাশিত) সেই স্থানকাল (স্ট্রেস-এনার্জী টেনসর দ্বারা ব্যক্ত) এর স্থানীয় শক্তি ও ভরবেগ এর সাথে সমীকরণে প্রকাশ করে।
ম্যাক্সওয়েল সমীকরণের মাধ্যমে আধান ও তড়িৎ প্রবাহ ব্যবহার করে যেমন তড়িৎ-চুম্বকীয় ক্ষেত্র নির্ধারণ করা হয়, তেমনি ভর-শক্তি এবং রৈখিক ভরবেগের উপস্থিতির ফলাফলস্বরূপ স্থানকাল জ্যামিতি নির্ধারণে ইএফই ব্যবহৃত হয়, অর্থাৎ, তারা স্থানকালে একটি নির্দিষ্ট সজ্জার স্ট্রেস-এনার্জীর জন্য স্থানকালের মেট্রিক টেনসর নির্ধারণ করে। এভাবে ব্যবহৃত হওয়ায়, মেট্রিক টেনসর এবং আইনস্টাইন টেনসর এর মধ্যকার সম্পর্কই ইএফইকে অরৈখিক আংশিক ব্যবকলনীয় সমীকরণ এর একটি সেট হিসেবে লেখার অনুমোদন দেয়। ইএফইয়ের সমাধানগুলোই হল মেট্রিক টেনসরের উপাদানসমূহ। পরবর্তীতে জিওডেসিক সমীকরণ ব্যবহার করে কণাসমূহ এবং বিকিরণ(জিওডেসিক) এর প্রাথমিক জ্যামিতিক সঞ্চারপথ হিসেব করা হয়।
স্থানীয় শক্তি-ভরবেগ নিত্যতা মেনে চলার সাথে সাথে, যেখানে মহাকর্ষ ক্ষেত্র দুর্বল এবং গতিবেগ আলোর বেগ অপেক্ষা অনেক কম, সেখানে ইএফই নিউটনের মহাকর্ষ আইনে পরিণত হয়ে যায়।
প্রতিসাম্যতার মত কিছু অনুমিত জিনিস সরলীকরণ করার মাধ্যমেই ইএফই এর সঠিক সমাধান পাওয়া সম্ভব। ঘূর্ণায়মান কৃষ্ণগহ্বর এবং প্রসারণশীল মহাবিশ্ব এর মত অনেক মহাকর্ষীয় ঘটনার মডেল উপস্থাপনের জন্য অনেকসময়ই প্রকৃত সমাধান এর কিছু বিশেষায়িত শাখা অধ্যয়ন করা হয়ে থাকে। এছাড়াও সামান্য বিচ্যুতিতে বক্র স্থানকালকে প্রায় সমতল ধরে নিয়ে ইএফই এর আরো সরলীকরণ করা সম্ভব যা একে রৈখিক ইএফইতে রূপান্তর করে। এই ধরনের সমীকরণ মহাকর্ষীয় তরঙ্গের মত কিছু ঘটনা বুঝতে ব্যব্যহৃত হয়।
গাণিতিক রূপ
আইনস্টাইন ক্ষেত্র সমীকরণ (ইএফই) এভাবে লেখা যেতে পারেঃ
ইএফই একসেট ৪x৪ মাত্রার প্রতিসাম্য টেনসর এর সাথে সম্পর্কযুক্ত একটি টেনসর সমীকরণ। প্রতিটি টেনসরেরই ১০টি স্বাধীন উপাংশ রয়েছে। চার বিয়াংকী অভেদ ১০টি স্বাধীন উপাংশকে কমিয়ে ৬টি তে নিয়ে আসে, যা মেট্রিকে চারটি গজ ফিক্সিং ডিগ্রী অফ ফ্রীডম রাখে, যা স্বাধীনভাবে স্থানাঙ্ক পদ্ধতি বেছে নেওয়ার সাথে সম্পর্কিত।
যদিও প্রথমদিকে চতুর্মাত্রিক তত্ত্ব প্রসঙ্গে আইনস্টাইন ক্ষেত্র সমীকরণ গঠন করা হয়, তাত্ত্বিকগণ উচ্চ মাত্রার ক্ষেত্রেও এর ফলাফল বিশ্লেষণ করেছেন। সাধারণ আপেক্ষিক তত্ত্বের প্রাসঙ্গিকতার বাইরের এসব সমীকরণকেও এখন আইনস্টাইন ক্ষেত্র সমীকরণ হিসেবে উল্লেখ করা হয়। শূণ্যস্থানে ক্ষেত্র সমীকরণ(যখন T অভিন্নরূপে শূণ্য) আইনস্টাইন বহুধার কে বর্ণনা করে।
আইনস্টাইন টেনসর বর্ণনার মাধ্যমে যেকেউ আরো সংক্ষেপে ইএফই কে লেখতে পারে,
যেটি একটি দ্বিতীয় র‍্যাঙ্কের প্রতিসম টেনসর যা মেট্রিকের একটি ফাংশন॥ ইএফই কে তখন লেখা যায়,
জ্যামিতিক একক যেখানে G = c = 1 ব্যবহার করে, একে আবারো লেখা যায়,
বামপাশের রাশিমালা মেট্রিকে নির্ধারিত স্থানকাল বক্রতাকে বর্ণনা করে; ডানপাশের রাশিমালা বর্ণনা করে ঐ স্থানকালে বস্তু/শক্তিকে।
এই সমীকরণগুলোই স্থানকালের ভেতর দিয়ে মুক্তভাবে পড়ন্ত বস্তুর গতি বর্ণনাকারী জিওডেসিক সমীকরণের সাথে যৌথভাবে সাধারণ আপেক্ষিকতার গাণিতিক ভিত্তির গোড়াপত্তন করে।
চিহ্নের প্রথা
উপরে উল্লেখিত ইএফই মিজনার, থোর্ণ, এবং হুইলার কর্তৃক প্রতিষ্ঠিত একটি আদর্শ অবস্থা। রচয়িতাগণ নিচের তিনটি চিহ্ন (S1, S2, S3) অনুসারে বিদ্যমান সকল ধরনের প্রথা বিশ্লেষণ এবং শ্রেণীবিন্যাস করেছেনঃ
উপরের তৃতীয় চিহ্নটি রিক্কি টেনসরের প্রথা বেছে নেওয়ার সাথে সম্পর্কিতঃ
এই সংজ্ঞানুসারে, মিজনার,থোর্ণ, এবং হুইলার এদের (+++) হিসেবে শ্রেণীবদ্ধ করেছেন, যেখানে ওয়াইনবার্গ(১৯৭২) এর ক্ষেত্রে এটি(+--),পীবলস(১৯৮০) এবং এফস্টাথিও(১৯৯০) (-++), যখন পীকক(১৯৯৪),রিনডলার(১৯৭৭),এটওয়াটার(১৯৭৪), কলিন্স মার্টিন ও স্কোয়ারস(১৯৮৯) অনুযায়ী (-+-)।
আইনস্টাইন সহ অন্যান্য লেখকগণ রিক্কি টেনসরের সংজ্ঞায় একটি ভিন্ন চিহ্নের ব্যবহার করেছেন ফলাফলস্বরূপ যা ডানপক্ষের ধ্রুব পদটিকে ঋণাত্মক রাখে।
মহাজাগতিক পদটির চিহ্ন(অত্যন্ত ছোট) উভয়ই সংস্করণেই পরিবর্তন হবে, মি-থো-হু (-+++)মেট্রিক চিহ্ন প্রথার বদলে যদি(+---) মেট্রিক চিহ্ন প্রথা ব্যবহৃত হয়।
সমতূল্য প্রতিপাদন
ইএফই এর উভয়পক্ষে মেট্রিকের সাপেক্ষে ট্রেস নিয়ে পাই,
যেখানে D হল স্থানকাল মাত্রা। এই রাশিমালাকে এভাবেও লেখা যায়,
উদাহরণস্বরূপ, D = 4 এর জন্য সমীকরণটি পরিণত হয়,
একে আবার "ট্রেস-রিভার্স" করলে আসল ইএফই পাওয়া যায়। "ট্রেস-রিভার্স" গঠনটি কিছুক্ষেত্রে অধিক সুবিধা তৈরী করে( উদাহরনস্বরূপ,দুর্বল-ক্ষেত্র সীমায় কোন প্রকার উল্লেখযোগ্য সূক্ষ্মতার পরিবর্তন না করে এর ডানপক্ষের gμν এর পরিবর্তে মিনস্কৌকি মেট্রিক ব্যবহার করা যায়)।
মহাজাগতিক ধ্রুবক
আইনস্টাইন তার সমীকণে মেট্রিক এর সমানুপাতিক একটি মহাজাগতিক ধ্রুবক অন্তর্ভূক্ত করতে সমীকরণে কিছুটা পরিবর্তন আনেন,
মূলত মহাজাগতিক ধ্রুবক পদটি আইনস্টাইন এনেছিলেন স্থির বিশ্ব(যা প্রসারিত বা সংকোচিত কিছুই হচ্ছে না) প্রতিষ্ঠার জন্য। এরূপ চেষ্টা ফলপ্রসূ হয়নি কেননাঃ
তাই, আইনস্টাইন (তার) জীবনের সবচে বড় ভুল উল্লেখ করে Λ কে পরিত্যাগ করেন।
আইনস্টাইনের মহাজাগতিক ধ্রবক পদটি নিয়ে আসা সত্ত্বেও, এধরনের কোন পদ সমীকরণে কোন অসঙ্গতি সৃষ্টি করেনি। বহুবছর ধরে সার্বজনীনভাবে মহাজাগতিক ধ্রুবক পদটি প্রায় ০ বিবেচনা করা হয়েছে। কিন্তু আধুনিক উন্নত জ্যোতির্বৈজ্ঞানিক কলাকৌশলে ত্বরণশীল মহাবিশ্ব   ব্যাখ্যার জন্য \Lambda এর ধনাত্মক মানের প্রয়োজনীয়তা উঠে আসে।
যদিও আইনস্টাইন মহাজাগতিক ধ্রুবককে একটি স্বাধীন মাপকাঠি হিসেবে ভেবে নিয়েছিলেন, কিন্তু স্ট্রেস-এনার্জী টেনসরের অংশ হিসেবে লেখলে, ক্ষেত্র-সমীকরণে অন্যপাশেও এর পদ বসতে পারেঃ
লব্ধি শূন্যস্থান শক্তি(vacuum energy) ধ্রুব এবং লেখা যায়
অর্থাৎ,মহাজাগতিক ধ্রুবকের অস্তিত্ব একটি অশূন্য শূণ্যস্থান শক্তির সমতূল্য আর তাই, সাধারণ আপেক্ষিকতত্ত্বে 'মহাজাগতিক ধ্রুবক' এবং 'শূন্যস্থান শক্তি' এ দুটি পদ পারস্পারিক রূপান্তর যোগ্য।
শক্তি ও ভরবেগের সংরক্ষণশীলতা
সাধারণ আপেক্ষিকতা স্থানীয় শক্তি ও ভরবেগের সংরক্ষণশীলতার সাথে সঙ্গতিপূর্ণ যা এভাবে প্রকাশিত, !স্থানীয় শক্তি-ভরবেগ সংরক্ষণশীলতা প্রতিপাদন ব্যবকলনীয় বিয়াংকী অভেদ কে সংক্ষেপে লেখলে(contraction) দাঁড়ায়,
মেট্রিক টেনসরের কোভ্যারিয়েন্ট হিসেবে ধ্রুব থাকার ধর্মকে ব্যবহার করে, যেমনgαβ;γ = 0,
রীম্যান টেনসরের এই বিপরীত প্রতিসাম্যতা উপরের রাশিমালার দ্বিতীয় পদকে এভাবে লেখার অনুমোদন দেয়ঃ
যা নিচের রাশিমালার সমতূল্য
রিক্কি টেনসরের সংজ্ঞা ব্যবহার করে
অতঃপর, মেট্রিকটিকে আবার সংক্ষেপণ করে,
এটা পেতে,
রিক্কি কার্ভেচার টেনসর এবং স্কেলার কার্ভেচার তখন দেখায়,
যাকে লেখা যেতে পারে
gεδ এর চূড়ান্ত কন্ট্র্যাকশন করলে আমরা পাই,
যা, সূচকগুলো সামান্য পুনর্লিখনের পর, ব্র্যাকেটের ভেতরের পদের প্রতিসাম্যতা এবং আইনস্টাইন টেনসরের সংজ্ঞানুসারে, আমাদের দেয়,
ইএফই ব্যবহার করলে, তাৎক্ষণিকভাবে আমরা পাই,
যা স্থানীয় স্ট্রেস-এনার্জী সংরক্ষনশীলতা প্রকাশ করে। এই সংরক্ষনশীলতা একটি ভৌত প্রয়োজনীয়তা। এই ক্ষেত্র সমীকরণ দিয়ে আইনস্টাইন শক্তির নিত্যতা নীতির সাধারণ আপেক্ষিকতত্ত্বের সঙ্গতি নিশ্চিত করেন।
অনুষঙ্গ নীতি
দুর্বল মহাকর্ষ ক্ষেত্রে এবং ধীরগতির ক্ষেত্রে আসন্ন মান ব্যবহার করে ইএফই হতে নিউটনের মহাকর্ষ আইন প্রতিপাদন করা যায়। মূলত, ইএফই তে ধ্রুবক G কে আনা-ই হয়েছে এ দুটি বিষয় ধরে নিয়ে। !নিউটনের মহাকর্ষ সূত্র প্রতিপাদন নিউটনীয়ান মহাকর্ষ স্কেলার ক্ষেত্রের তত্ত্ব থেকে Φ কে মহাকর্ষ বিভব হিসেবে লেখা যেতে পারে, যা জুল পার কেজি এককে
সাধারণ আপেক্ষিক তত্ত্বে, এই সমীকরণ গুলো ট্রেস-রিভার্স হিসেবে আইনস্টাইন ক্ষেত্র সমীকরণ দ্বারা প্রতিস্থাপিত হয়,
ধ্রুবক K এর জন্য জিওডেসিক সমীকরণ
আমরা ধরে নিই কণাটির গতিবেগ প্রায় শূন্যের কাছাকাছি
এবং তাই,
এই মেট্রিক এবং এর অন্তরকলন প্রায় অপরিবর্তনীয় তাই মিনস্কৌকি মেট্রিক থেকে এর বর্গের ব্যবধান অত্যন্ত ক্ষুদ্র। জিওডেসিক সমীকরণে স্থানের উপাংশে এই বিষয়গুলো ধরে নিলে দাঁড়ায়,
এখানে dt⁄dτ এর দুটি ফ্যাক্টর দ্বারা ভাগ করা হয়েছে। যা একে নিউটনীয়ান প্রতিরূপে কমিয়ে আনবে। জানা আছে,
আমাদের অনুমিতি অনুযায়ী, বল α = i এবং টাইম (0) ডেরিভেটিভ শূন্য. তাহলে এটি সরলীকৃত হবে,
যা নিম্নোক্ত সমীকরণ দ্বারা সিদ্ধ হয়
একে আইনস্টাইন সমীকরণে রূপ দিতে, আমাদের শুধু দরকার সময়-সময় উপাংশ
অল্প গতিবেগ এবং স্থির ক্ষেত্র সংক্রান্ত আসন্নতা সূচিত হবে,
তাহলে,
এভাবে
রিক্কি টেনসরের সংজ্ঞানুসারে,
আমাদের সরলীকরণ অনুমিতি সমূহ Γ এর বর্গকে সরিয়ে দেয়
উপর্যুক্ত সমীকরণদ্বয় একত্র করে,
যা নিউটনীয়ান ক্ষেত্র সমীকরণে পর্যবসিত হয়
যা হবে যদি
শূন্যস্থানের সমীকরণ
অশূন্য মহাজাগতিক ধ্রুবকের বেলায়, সমীকরণটি দাঁড়ায়,
রিক্কি টেনসর, Rμν=0 সংবলিত বহুধার রিক্কি বহুধার এবং মেট্রিক সমানুপাতিক রিক্কি টেনসর সংবলিত বহুধার আইনস্টাইন বহুধার হিসেবে পরিচিত।
আইনস্টাইন-ম্যাক্সওয়েল সমীকরণ
যদি মুক্ত স্থানে তড়িত-চুম্বকীয় ক্ষেত্রের শক্তি-ভরবেগ টেনসর Tμν হয়, যেমন যদি তড়িত-চুম্বকীয় স্ট্রেস-এনার্জী টেনসর
উপরন্তু মুক্ত স্থানে কোভ্যারিয়েন্ট ম্যাক্সওয়েল সমীকরণও প্রযোজ্যঃ
যেখানে সেমিকোলন কোভ্যারিয়েন্ট ব্যবকলন নির্দেশ করে, এবং ব্র্যাকেট অপ্রতিসাম্যতা নির্দেশ করে। প্রথম সমীকরণ দ্বি-রূপ F এর ৪-ডাইভার্জেন্স শূণ্য এবং দ্বিতীয় সমীকরণটি এর বহিঃব্যবকলন শূন্য নির্দেশ করে। সাম্প্রতিক গবেষণায়, পয়েনকেয়ার লেমা অনুযায়ী, কোন স্থানাংক ব্যবস্থায় একটি তড়িচ্চুম্বক ক্ষেত্র বিভব Aα পাওয়া সম্ভব যা নিম্নোক্ত,
এখানে কমা আংশিক ব্যবকলন নির্দেশ করছে। একে কখনো কখনো কোভ্যারিয়েন্ট ম্যাক্সওয়েল সমীকরণ, যা থেকে এর প্রতিপাদন সম্ভব, এর সমতূল্য চিন্তা করা হয়। যাইহোক, এই সমীকরণের সার্বজনীন সমাধানও রয়েছে যদিও তাতে সার্বজনীন বিভব যথেষ্ট সুসংজ্ঞায়িত নয়।
সমাধান
আইনস্টাইন ক্ষেত্র সমীকরণগুলোর সমাধানগুলোই হল স্থানকালের মেট্রিক। স্থানকালে কোন বস্তুর প্রাথমিক গতি বর্ণনা সহ এই মেট্রিকগুলো স্থানকালের গঠন বর্ণনা করে থাকে। যেহেতু ক্ষেত্র সমীকরণ গুলো অরৈখিক, তাই (আসন্ন কিছু বিষয় ধরে নেওয়া ছাড়া)সবসময় তাদের সম্পূর্ণ সমাধান পাওয়া যায়না। উদাহরণস্বরূপ, দুটি বৃহৎ ভর সম্পন্ন বস্তু দ্বারা সৃষ্ট স্থানকালের(উদাহরণ হিসেবে বলা যায় এদের মধ্যে বাইনারী নক্ষত্র ব্যবস্থার তাত্ত্বিক মডেলও আছে) জন্য কোন সম্পূর্ণ সমাধান নেই। যাইহোক, এধরনের ঘটনায় কিছু আসন্ন বিষয় ধরে নেওয়া হয়। এগুলো সাধারণত পোস্ট নিউটনিয়ান অ্যাপ্রোক্সিমেশান হিসেবে পরিচিত। এমনকি আবার কিছু এমন ক্ষেত্রও আছে যেখানে ক্ষেত্র সমীকরণগুলো সম্পূর্ণভাবে সমাধান করা সম্ভব হয়েছে এবং এগুলো প্রকৃত সমাধান হিসেবে পরিচিত।
আইনস্টাইন ক্ষেত্র সমীকরণ এর প্রকৃত সমাধান নিয়ে গবেষণা এবং অধ্যয়ন জ্যোতির্বিজ্ঞানের অনেকগুলো কার্যক্রমের একটি। এটি কৃষ্ণগহ্বর এর ভবিষ্যদ্বানী সৃষ্টিতে এবং মহাবিশ্বের বিবর্তনের বিভিন্ন মডেল তৈরি করতে আমাদের সাহায্য করে।
LeBlanc এবং Kohli ও Haslam কর্তৃক এই পদ্ধতি অনুসারে নতুন কিছু সমাধান আবিষ্কৃত হয়েছে।
সরলীকৃত ইএফই
ইএফই এর অরৈখিকতা এর প্রকৃত সমাধান খুজে পাওয়া কঠিন করে দিয়েছে। ক্ষেত্র সমীকরণগুলোর সমাধান করার একটি পদ্ধতি হল কিছু আসন্নতা ব্যবহার করা, যেমন, মহাকর্ষ সৃষ্টিকারী কোন বস্তু(সমূহ) থেকে অনেক দূরে মহাকর্ষ ক্ষেত্র দুর্বল এবং স্থানকালের মিনস্কৌকি স্থানে পরিণত হওয়া ধরে নেওয়া। বিচ্যুতির দ্বিঘাত বা আরো উচ্চঘাতসমূহ বাদ দিয়ে মেট্রিক কে তখন মিনস্কৌকি মেট্রিকের সমষ্টিরূপে লেখা যায়।
এধরনের সরলীকরণ প্রক্রিয়া মহাকর্ষীয় বিকিরণের মত কিছু ঘটনা অনুসন্ধানে ব্যবহৃত হয়।
বহুপদী রূপ
বিপরীত মেট্রিক টেনসর ধারণ করায়, ইএফই কে যেকেউ অ-বহুপদী হিসেবে চিন্তা করতে পারে। যাইহোক, সমীকরণগুলোকে এমন ভাবে সাজানো যেতে পারে যেন তারা শুধুমাত্র মেট্রিক টেনসরই ধারণ করতে পারে, বিপরীত মেট্রিক নয়। প্রথমত, চার মাত্রায় মেট্রিকের নির্ণায়ক এভাবে লেখা যেতে পারেঃ লেবি-চিভিতা প্রতীক ব্যবহার করে; চার মাত্রায় মেট্রিকের বিপরীত মেট্রিক এভাবে লেখা হয়ে থাকেঃ
যতক্ষণ না পর্যন্ত হরের পদটি সম্পূর্ণরূপে চলে যাচ্ছে, বিপরীত মেট্রিকের এইসংজ্ঞাকে সমীকরণগুলোয় প্রতিস্থাপণ করে ও পরবর্তীকালে উভয়পক্ষে det(g) দ্বারা গুণ করতে থাকলে, মেট্রিক টেনসর এবং এর প্রথম ও দ্বিতীয় ব্যবকলনগুলো বহুপদী সমীকরণে রূপান্তরিত হয়। ক্ষেত্রের উপযুক্ত পুনর্সংজ্ঞায়নের মাধ্যমে প্রক্রিয়াটি, যা হতে সমীকরণগুলো প্রতিপাদিত হয়েছে, বহুপদী আকারে লেখা যায়।
ইদ্রিসা গেয়ে
ইদ্রিসা গানা গেয়ে (Idrissa Gueye; জন্ম: ২৬ সেপ্টেম্বর ১৯৮৯; ইদ্রিসা গেয়ে নামে সুপরিচিত) হলেন একজন সেনেগালীয় পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব পারি সাঁ-জেরমাঁ এবং সেনেগাল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।
২০০৭–০৮ মৌসুমে, সেনেগালীয় ক্লাব দিয়াম্বার্সের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; দিয়াম্বার্সের হয়ে মাত্র এক মৌসুম অতিবাহিত করার পর ২০০৮–০৯ মৌসুমে তিনি প্রথমে ফরাসি ক্লাব লিল বি-এ এবং পরবর্তীকালে লিলে যোগদান করেছেন। লিলের হয়ে তার দ্বিতীয় মৌসুমে তিনি রুদি গার্সিয়ার অধীনে ২০১০–১১ লিগ ১-এর শিরোপা জয়লাভ করেছেন। লিলে ছয় মৌসুম অতিবাহিত করার পর প্রায় ৯ মিলিয়ন ইউরোর বিনিময়ে ইংরেজ ক্লাব অ্যাস্টন ভিলার সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৩৮ ম্যাচে ১টি গোল করেছেন। পরবর্তীকালে, তিনি এভার্টনের হয়ে খেলেছেন। ২০১৯–২০ মৌসুমে, তিনি প্রায় ৩০ মিলিয়ন ইউরোর বিনিময়ে এভার্টন হতে ফরাসি ক্লাব পারি সাঁ-জেরমাঁ যোগদান করেছেন।
২০১২ সালে, গেয়ে সেনেগাল অনূর্ধ্ব-২৩ দলের হয়ে সেনেগালের বয়সভিত্তিক পর্যায়ে অভিষেক করেছিলেন। সেনেগালের বয়সভিত্তিক দলের হয়ে খেলার পর, তিনি ২০১১ সালে সেনেগালের হয়ে আন্তর্জাতিক পর্যায়ে অভিষেক করেছেন; সেনেগালের জার্সি গায়ে তিনি এপর্যন্ত ৮০ ম্যাচে ৫টি গোল করেছেন। তিনি সেনেগালের হয়ে ২০১৮ ফিফা বিশ্বকাপে অংশগ্রহণ করেছেন।
প্রারম্ভিক জীবন
ইদ্রিসা গানা গেয়ে ১৯৮৯ সালের ২৬শে সেপ্টেম্বর তারিখে সেনেগালের ডাকারে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
গেয়ে সেনেগাল অনূর্ধ্ব-২৩ দলের হয়ে খেলার মাধ্যমে সেনেগালের প্রতিনিধিত্ব করেছেন। ২০১২ সালের ২৬শে জুলাই তারিখে তিনি ২০১২ গ্রীষ্মকালীন অলিম্পিকে গ্রেট ব্রিটেন অনূর্ধ্ব-২৩ দলের বিরুদ্ধে ম্যাচে সেনেগাল অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।  গেয়ে সেনেগালে অনুষ্ঠিত ২০১২ গ্রীষ্মকালীন অলিম্পিকের জন্য ২০১২ সালের জুলাই মাসে প্রকাশিত সেনেগাল অনূর্ধ্ব-২৩ দলে স্থান পেয়েছিলেন;  যেখানে তিনি মাত্র ১ ম্যাচে অংশগ্রহণ করেছেন।
২০১১ সালের ১১ই নভেম্বর তারিখে, ২২ বছর, ১ মাস ও ১৬ দিন বয়সে, ডান পায়ে ফুটবল খেলায় পারদর্শী গেয়ে গিনির বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সেনেগালের হয়ে অভিষেক করেছেন। উক্ত ম্যাচের ৪৬তম মিনিটে আক্রমণভাগের খেলোয়াড় দেমে এনদিয়ায়ের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৬ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি সেনেগাল ৪–১ গোলের ব্যবধানে জয়লাভ করেছিল। সেনেগালের হয়ে অভিষেকের বছরে গেয়ে সর্বমোট ১ ম্যাচে অংশগ্রহণ করেছেন। জাতীয় দলের হয়ে অভিষেকের ৫ বছর, ৬ মাস ও ২৯ দিন পর, সেনেগালের জার্সি গায়ে প্রথম গোলটি করেছেন; ২০১৭ সালের ৯ই জুন তারিখে, বিষুবীয় গিনির বিরুদ্ধে ম্যাচের ৯০তম মিনিটে সেনেগালের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।  ২০১৯ সালের ১৬ই জুন তারিখে, প্রীতি ম্যাচে নাইজেরিয়ার বিরুদ্ধে অনুষ্ঠিত ম্যাচে তিনি সেনেগালের হয়ে প্রথমবারের মতো অধিনায়কের দায়িত্ব পালন করেছেন, ম্যাচটি সেনেগাল ১–০ গোলের ব্যবধানে জয়লাভ করেছিল, যেখানে তিনি ৯০ মিনিট খেলেছিলেন।
গেয়ে রাশিয়ায় অনুষ্ঠিত ২০১৮ ফিফা বিশ্বকাপের জন্য আলিউ সিসের অধীনে ঘোষিত সেনেগাল দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পেয়েছিলেন।  ১৯শে জুন তারিখে, তিনি পোল্যান্ডের বিরুদ্ধে গ্রুপ পর্বে নিজেদের ১ম ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন।   এই আসরে তার দল গ্রুপ পর্ব শেষে ৪ পয়েন্ট নিয়ে গ্রুপ পর্ব থেকেই বিদায় নিয়েছিল, যেখানে তিনি ৩ ম্যাচে অংশগ্রহণ করেছেন।
তিতাস কমিউটার
তিতাস কমিউটার (ট্রেন নং ৩৩-৩৪-৩৫-৩৬) বাংলাদেশ রেলওয়ে কর্তৃক পরিচালিত বাংলাদেশের একটি যাত্রীবাহী ট্রেন পরিষেবা। ৩৩ ও ৩৬ নং ট্রেন ঢাকা–আখাউড়া জংশন এবং ৩৪ ও ৩৫ নং ট্রেন ঢাকা–ব্রাহ্মণবাড়িয়া রুটে চলাচল করে।
যাত্রাবিরতি
thumb|তিতাস কমিউটার ও এর একটি টিকিট
সময়সূচি
তিতাস কমিউটার ট্রেনের সময়সূচি নিম্নে দেওয়া হলো: (বাংলাদেশ রেলওয়ের ৫২তম সময়সূচি অনুযায়ী)
নিধি সিং
নিধি সিং একজন ভারতীয় টেলিভিশন এবং চলচ্চিত্র অভিনেত্রী। তিনি পার্মানেন্ট রুমমেটস- এ তানিয়া নাগপাল চরিত্রে অভিনয়ের জন্য পরিচিত, ভারতীয় এই ওয়েব ধারাবাহিকটি দ্য ভাইরাল ফিভার এবং বিশ্বপতি সরকার ২০১৪-২০১৬ সালে নির্মাণ করেছিলেন। ২০১৮ সালে তিনি তাপসী পান্নু এবং সাকিব সেলিম-এর সাথে দিল জাঙলি চলচ্চিত্রে আয়েশা কুমার চরিত্রে অভিনয় করেছিলেন। তিনি ২০১৩ সালে একটি বহুভাষিক স্বল্পদৈর্ঘ্য চলচ্চিত্র খুলি খিড়কি-এর মাধ্যমে অভিনয়ে আত্মপ্রকাশ করেছিলেন। নিধি আইটিএ অ্যাওয়ার্ডে সেরা অভিনেত্রী বিভাগে ভারতীয় টেলিভিশন একাডেমি পুরস্কারের জন্য মনোনীত হয়েছি্লেন।
প্রারম্ভিক জীবন
নিধি সিং ১৯৮৬ সালে ভারতের উত্তরপ্রদেশের এলাহাবাদে জন্মগ্রহণ করেন। তিনি এলাহাবাদের সেন্ট মেরি'স কনভেন্ট ইন্টার কলেজ থেকে পড়াশোনা করেছেন। তার বাবা বীরেন্দ্র সিং ভারতীয় রেলের একজন কর্মচারী। নিধির বড় ভাই ঋষভ সিং এবং ছোট ভাই শাশ্বত সিং, যিনি একজন হিন্দি এবং তামিল সঙ্গীতশিল্পী।
জিম স্মিথ
সেড্রিক ইভান জেমস স্মিথ (Sid Pegler; জন্ম: ২৫ আগস্ট, ১৯০৬ - মৃত্যু: ৮ ফেব্রুয়ারি, ১৯৭৯) উইল্টশায়ারের কোরশাম এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৩৫ থেকে ১৯৩৭ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্স দলের প্রতিনিধিত্ব করে গেছেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করেছেন ‘বিগ জিম’ নামে পরিচিত জিম স্মিথ।
প্রথম-শ্রেণীর ক্রিকেট
মেরিলেবোন ক্রিকেট ক্লাবের (এমসিসি) মাঠকর্মী হিসেবে ১৯২৬ সালে যোগদান করেন । ১৯৩০ সাল থেকে ১৯৩৯ সাল পর্যন্ত জিম স্মিথের প্রথম-শ্রেণীর খেলোয়াড়ী জীবন চলমান ছিল। ১৯২৬ থেকে ১৯৩৩ সাল পর্যন্ত উইল্টশায়ারের পক্ষে খেলতে থাকেন জিম স্মিথ। এখানেই মিডলসেক্স কর্তৃপক্ষের দৃষ্টি আকর্ষণ করেছিলেন।
অতঃপর ১৯৩৪ সালে মিডলসেক্সের পক্ষে খেলার যোগ্যতা লাভ করেন তিনি। উদ্বোধনী মৌসুমেই ১৮.৮৮ গড়ে ১৭২ উইকেট তুলে নিয়ে জাতীয় পর্যায়ের বোলিং গড়ে ৬ষ্ঠ স্থান অধিকারের কৃতিত্ব দেখান। এ বছরেই লর্ডসে প্লেয়ার্সের সদস্যরূপে জেন্টলম্যানের বিপক্ষে খেলার সুযোগ পান। প্রথম-শ্রেণীর ক্রিকেটে খুব কম অংশগ্রহণ সত্ত্বেও ইংরেজ দলে খেলার জন্যে আমন্ত্রিত হন। ১৯৩৫ সালে পূর্ববর্তী মৌসুমের অনিন্দ্যসুন্দর ক্রীড়াশৈলী প্রদর্শনের স্বীকৃতিস্বরূপ উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেছিলেন।
ক্রিকেটের ইতিহাসে সবচেয়ে দীর্ঘ দূরত্বে ছক্কা হাঁকিয়েছিলেন। ১৯৩৭ সালে লর্ডসের উত্তর দিকে ওল্ড গ্র্যান্ডস্ট্যান্ডে এ শটটি খেলেছিলেন। ১৯৩৮ সালে গ্লুচেস্টারশায়ারের বিপক্ষে দূর্দান্ত খেলেন। ব্রিস্টলের কাউন্টি ক্রিকেট গ্রাউন্ডে মাত্র ১১ মিনিটে অর্ধ-শতরান করার রেকর্ড গড়েছেন তিনি। এর পূর্বে ১৯৩৫ সালে মেইডস্টোনে কেন্টের বিপক্ষে মাত্র ১৪ মিনিটে ৫০ রান তুলেছিলেন। একই ক্লাবের বিপক্ষে ১৯৩৯ সালে ৮১ মিনিটে অপরাজিত ১০১ রান তুলে নিজস্ব একমাত্র শতরানের ইনিংস খেলেন। এ পর্যায়ে শেষ উইকেট জুটিতে ইয়ান পিবলসের সাথে ১১৬ রান যুক্ত করেন। তন্মধ্যে, নিজে করেন ৯৮ রান। ১৯৩৯ সাল পর্যন্ত মিডলসেক্সের প্রধান বোলিং মেরুদণ্ডকারীর ভূমিকায় অবতীর্ণ হয়েছিলেন।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করার সুযোগ হয়েছিল জিম স্মিথের। ৮ জানুয়ারি, ১৯৩৫ তারিখে ব্রিজটাউনে স্বাগতিক ওয়েস্ট বিপক্ষে টেস্ট ক্রিকেটে অভিষেক ঘটে তার। ২৪ জুলাই, ১৯৩৭ তারিখে ম্যানচেস্টারে সফরকারী নিউজিল্যান্ডের বিপক্ষে সর্বশেষ টেস্টে অংশ নেন তিনি।
১৯৩৪-৩৫ মৌসুমে দলের শক্তিমত্তা বৃদ্ধিতে এমসিসি দলের সাথে ওয়েস্ট ইন্ডিজ গমনের জন্যে মনোনীত হন। প্রত্যেক খেলাতেই অংশগ্রহণ ছিল তার। ব্রিজটাউনের অভিষেক টেস্টের দ্বিতীয় ইনিংসে পাঁচ-উইকেট লাভের কৃতিত্ব দেখান। ব্যাট হাতে নিয়েও দূর্দান্ত ক্রীড়াশৈলী উপহার দেন।
খেলার ধরন
ছয় ফুট চার ইঞ্চি উচ্চতার অধিকারী দীর্ঘদেহী জিম স্মিথ বলের নিখুঁততা ভাব বজায় রাখতে সচেষ্ট ছিলেন ও এরজন্যে তিনি প্রচণ্ড পরিশ্রম করেছিলেন। খেলোয়াড়ী জীবনে ১৭.৭৫ গড়ে ৬৭৬ উইকেট পান। কিন্তু দ্বিতীয় বিশ্বযুদ্ধের কারণে কার্যত তার প্রথম-শ্রেণীর খেলোয়াড়ী জীবনের সমাপ্তি ঘটে।
মূলতঃ ফাস্ট বোলার হিসেবে খেলায় অংশ নিতেন জিম স্মিথ। স্ট্যাম্প বরাবর বোলিং করে সফলতা পেয়েছেন। এছাড়াও, দীর্ঘ সময় ধরে বোলিংয়ে সক্ষমতা দেখিয়েছেন। বোলিংয়ের পাশাপাশি ফিল্ডার হিসেবে সমান গুরুত্ব আরোপ করেছিলেন। নিচেরসারিতে বড় ধরনের মারের কারণেও তিনি সুনাম অর্জন করেছিলেন।
৮ ফেব্রুয়ারি, ১৯৭৯ তারিখে ৭৩ বছর বয়সে ল্যাঙ্কাশায়ারের মেলর এলাকার ব্ল্যাকবার্নের কাছাকাছি নিজবাড়ীতে জিম স্মিথের দেহাবসান ঘটে। স্বীয় ভ্রাতা উইলিয়াম স্মিথ দুইটি প্রথম-শ্রেণীর খেলায় উইল্টশায়ারের পক্ষে অংশগ্রহণ করেছিলেন।
কিউবার ভাষা
কিউবা পরিচয়
কিউবা দক্ষিণ আমেরিকার একটি স্বাধীন দেশ। যা কিউবা প্রজাতন্ত্র হিসাবেই সারা বিশ্বে পরিচিত। বর্তমানে স্প্যানিশ ভাষার সাথে সাথে কিউবাতে ইংরাজী ভাষার বহূল ব্যভার হচ্ছে।
কিম মু-গিল
কিম মু-গিল (জন্ম: ১ এপ্রিল ১৯৫০) একজন উত্তর কোরীয় ফুটবলার। তিনি ১৯৭৬ গ্রীষ্মকালীন অলিম্পিকে পুরুষদের টুর্নামেন্টে প্রতিদ্বন্দ্বিতা করেছিলেন।
গোদাবরী দত্ত
গোদাবরী দত্ত একজন প্রখ্যাত ভারতীয় লোকচিত্রশিল্পী, যিনি মধুবনী চিত্রকলার পুনরজ্জীবন এবং বিশ্বজুড়ে প্রসারের জন্যে নিজের জীবন উৎসর্গ করেছেন। ভারত ছাড়াও বিশ্বের বিভিন্ন দেশে তার অঙ্কিত চিত্রকলাগুলি প্রদর্শিত হয়েছে। তার অন্যতম সেরা চিত্রশিল্প 'ত্রিশূল' জাপানের একটি যাদুঘরে সংরক্ষিত রয়েছে। জাপানের বিভিন্ন শহর যেমন-ওসাকা, টোকিও, কোবে ইত্যাদিতেও তার চিত্রগুলি প্রদর্শিত হয়েছে। মধুবনী শিল্পকে জনপ্রিয়করণে তার ভূমিকাকে স্বীকৃতি দিতে ভারত সরকার ২০১৯ সালে তাঁকে ভারতের চতুর্থ সর্বোচ্চ অসামরিক পুরস্কার- পদ্মশ্রী পুরস্কারে ভূষিত করেন ।
মায়ের সাথে মধুবনী আল্পনার হাতেখড়ি
মিথিলার এই অঞ্চলে বিবাহের সময় বাসরঘরের দেওয়ালে মধুবনী চিত্রাঙ্কনের প্রথা বর্তমান। মায়ের সাথে বাসরঘরের ছবি আঁকতে গিয়েই গোদাবরীর আঁকার হাতেখড়ি। নিজের আগ্রহের কারণে, বাড়িতে এসে তিনি মায়ের আঁকা চিত্রসমূহ অভ্যাস করতেন এবং এইভাবেই মধুবনী চিত্রাঙ্কনে তার দক্ষতা বৃদ্ধি পায়। প্রথম দিকে দেওয়ালে অঙ্কন করতে থাকলেও, ১৯৭১ সালে প্রথম তিনি কাগজের ক্যানভাসের উপর আঁকতে শুরু করেন। গোদাবরী যে সময়ে আঁকতে শুরু করেছিলেন, তখন তুলির ব্যবহার ছিল না। তিনি আঙ্গুল, বাঁশের তৈরি নিব-কলম, গাছের ডাল ইত্যাদির সাহায্যে এবং প্রাকৃতিক বর্ণ ব্যবহার করে ছবি আঁকা শুরু করেন। প্রথমে চালবাটা দিয়ে আল্পনার রূপ রেখা তৈরি করে নিয়ে, তার মধ্যে প্রাকৃতিক রং ভরে দেওয়া হয়। কালো রং পাওয়া যেত কাঠকয়লা থেকে, হলুদ রং পাওয়া যেত হলুদবাটা থেকে, চাল থেকে সাদা, নীল থেকে নীল, গাঁদা থেকে কমলা ইত্যাদি।
শিল্পী-জীবন
যখন 'সর্ব-ভারতীয় হস্তশিল্প কেন্দ্র' মধুবনী চিত্রকর্ম বিক্রি শুরু করে, গোদাবরী তাদের মাধ্যমে নিজের আঁকা চিত্র প্রচার করার সুযোগ পান। পরের কয়েক বছর ধরে, তিনি এই শিল্পকে উন্নত করার জন্য তার সমস্ত শক্তি নিবেদন করেছিলেন। তিনি ভারত জুড়ে একাধিক প্রদর্শনীতে অংশ নিয়েছিলেন। এমনকি প্রদর্শনী করার জন্য তিনি জার্মানি এবং জাপানে বেশ কয়েকবার ভ্রমণ করেছিলেন। তার চিত্রগুলি খ্যাতি অর্জন করতে শুরু করে। তার আঁকা ছবি জনপ্রিয় হতে শুরু হলে, দালালরা তার বাড়ি থেকে চিত্র ক্রয় করতে আসতে থাকে। তার নিজের কথায় “আমি আমার চিত্রকলাগুলি ৫ টাকায় বিক্রি শুরু করেছি। আমি এক বছরে কমপক্ষে ১০ টি প্রদর্শনীতে অংশ নিই। আমি অন্যান্য লোকশিল্প যেমন ওয়ারলি, কলমকারি, পিথৌরি এবং কালিঘাট পটচিত্র থেকে অনেক কিছু শিখেছি। ভ্রমণ আমার জ্ঞান আরও বাড়িয়ে তোলে।”
স্ব-উদ্যোগ
গোদাবরী দত্ত মিথিলা চিত্রকলায় গ্রামের মহিলাদেরও জড়িত করেছেন এবং তাদের আর্থিকভাবে স্বাধীন হতে সহায়তা করেছেন। শুধু তাই নয়, মেয়েদের লেখাপড়ার প্রচারে তিনি একটি গ্রাম কমিটিও গঠন করেছেন। এছাড়া তিনি জাপানের টোকোমাচিতে 'মিথিলা জাদুঘর' প্রতিষ্ঠা করতে সহায়তা করেছিলেন যেখানে বিভিন্ন শিল্পীর সাড়ে আটশোটিরও বেশি মধুবনীচিত্র সংরক্ষিত রয়েছে। প্রকল্পটি শেষ করতে ৭ বছর সময় লেগেছিল যার জন্য গোদাবরী দত্তকে কিছুদিন জাপানে থাকতেও হয়েছিল। মধুবনী চিত্রকলার প্রসারের জন্যে গোদাবরী জার্মানিতেও গিয়েছেন। তার স্বপ্ন মধুবনী চিত্রকলার উপর একটি বই লেখার কারণ এখনও মধুবনী চিত্রকলার মূলনীতি গুলো প্রধানত প্রজন্ম থেকে প্রজন্মকে মৌখিকভাবে শেখানো হয়।
স্বীকৃতি ও সম্মাননা
থাম্ব|গোদাবরী দত্তকে শিল্প গুরু পুরস্কার-২০০৬ প্রদান করছেন রাষ্ট্রপতি প্রতিভা পাটিল
গাগরোন দূর্গ
সংরক্ষণ
রাজস্থানের ছয়টি দুর্গ, যথা অম্বর, চিতোরগড়, গাগরোন, জয়সলমীর, কুম্ভলগড় ও রান্থামভর দুর্গকে ইউনেস্কো বিশ্ব ঐতিহ্যবাহী স্থানের তালিকাভূক্ত করা হয়েছে। ২০১৩ সালের জুন মাসে প্‌নম পেন-এ অনুষ্ঠিত ৩৭তম বিশ্ব ঐতিহ্য কমিটির অধিবেশনে এই সিদ্ধান্ত নেওয়া হয়। এগুলি সাংস্কৃতিক সম্পত্তি ও রাজপুত সামরিক পাহাড়ি স্থাপত্যের জন্য তালিকাভূক্ত হয়েছে।
নারা ড্রীমল্যান্ড
নারা ড্রীমল্যান্ড (奈良ドリームランド) জাপানের নারা এলাকার কাছাকাছি অবস্থিত একটি থিম পার্ক। এই পার্কটির ক্যালিফোর্নিয়ায় অবস্থিত ডিজনীল্যান্ডের আদলে ১৯৬১ সালে নির্মিত হয়। ২০০৬ সালের আগস্টে স্বল্প দর্শনার্থীর জন্য এই পার্কটি স্থায়ীভাবে বন্ধ করে দেওয়া হয়।
গঠন
এই পার্কটির প্রবেশপথ প্রায় ডিজনীল্যান্ডের অনুসরণে ডিজাইন করা হয়েছে। যার মধ্যে ট্রেন স্টেশন, মার্কিন যুক্তরাষ্ট্রে একটি প্রধান সড়ক এবং জনপ্রিয় স্লিপিং বিউটি ক্যাসেল অন্তর্ভুক্ত। এছাড়া এখানে একটি ম্যাটারহর্ন ধরনের পর্বত আছে, যার মধ্য দিয়ে আকাশ পথ চলাচল করার পাশাপাশি অটোপিয়া ধরনের রাইড এবং একটিমাত্র লাইনের রেলপথ অন্তুর্ভূক্ত। এছাড়া এই পার্কের নিজস্ব মাস্কটও আছে, Ran-chan এবং Dori-chan, এই দুইজন ভালুকের চামড়ার সদৃশ পোশাক পরিধান করে।
আকর্ষণ
বন্ধের পূর্বে এই পার্কের বেশ কিছু রাইড ছিল, যার মধ্যে অন্যতম হলঃ
পক্ষাঘাতগ্রস্থদের পুনর্বাসন কেন্দ্র
পক্ষাঘাতগ্রস্থদের পুনর্বাসন কেন্দ্র বা সেন্টার ফর দ্য রিহ্যাবিলিটেশন অফ দ্য প্যারালাইজ্‌ড (সিআরপি) বাংলাদেশের পূর্নবাসন কেন্দ্র। এর মূল কাজ শারীরিকভাবে অক্ষমদের পরিপূর্ণ পুনর্বাসনের ব্যবস্থা করা। ১৯৭৯ সালে ইংরেজ ফিজিওথেরাপিস্ট ভেলরি এ. টেইলর এটি প্রতিষ্ঠা করেন। সাভারে অবস্থিত ১১ একর আয়তনের প্রধান শাখা সহ মোট ১৩টি শাখা রয়েছে প্রতিষ্ঠানটির। এসব শাখায় চিকিৎসা, ফিজিওথেরাপি, অকুপেশনাল থেরাপি, স্পিচ ও ল্যাঙ্গুয়েজ থেরাপি, পুনর্বাসন প্রভৃতি সেবা দেওয়া হয়। এছাড়া ফিজিওথেরাপি, নার্সিং ইত্যাদি শিক্ষার জন্য সিআরপিতে একটি ইনস্টিটিউট ও একটি নার্সিং কলেজ রয়েছে।
ইতিহাস
বাংলাদেশের রাজধানী ঢাকায় অবস্থিত সোহরাওয়ার্দী হাসপাতালে কর্মরত অবস্থায় ১৯৭৯ সালে অনেক কষ্ট এবং প্রচেষ্টার মাধ্যমে এই হাসপাতালের দুইটি পরিত্যক্ত গুদাম ঘর পান ভ্যালেরি টেইলর। এখানেই প্রথম একেবারে ছোট আকারে প্রতিষ্ঠা করেন পক্ষাঘাতগ্রস্থদের জন্য স্বেচ্ছাসেবী সংগঠন সিআরপি এবং রোগী ভর্তির প্রক্রিয়া শুরু করেন। প্রতিষ্ঠার পর অক্লান্ত পরিশ্রম করতে থাকেন এর উন্নতির জন্য। সাইকেলে চেপে বিভিন্নজনের ঘরে ঘরে যেতেন সাহায্যের জন্য। এজন্য তাঁকে অনেক লাঞ্ছনা-গঞ্জনাও সহ্য করতে হয়েছিল। এভাবে এই প্রতিষ্ঠানটি একসময় নিজের পায়ে দাঁড়াতে সমর্থ হয়। পরিণত হয় ৪০০ শয্যাবিশিষ্ট একটি দাতব্য ক্লিনিকে। এই প্রতিষ্ঠানের অগ্রযাত্রার এক পর্যায়ে তাঁকে নেতৃস্থানীয় পদ থেকে সরিয়ে দেয়া হয়। এর ফলে এটি দাতব্য থেকে লাভজনক প্রতিষ্ঠানে পরিণত হয়। বর্তমানে অবশ্য তার পদ তিনি ফিরে পেয়েছেন। কিন্তু এর উদারনৈতিক স্বেচ্ছাসেবার অভিযান অনেকটাই ব্যাহত হচ্ছে।
১৯৯০ সালের পূর্ব পর্যন্ত তিনবার তাঁর চিকিৎসা কেন্দ্রের স্থান পরিবর্তিত হয়। পরে ঢাকা মহানগরীর অদূরে সাভারে একটি স্থায়ী পক্ষাঘাত পুনর্বাসন কেন্দ্র প্রতিষ্ঠা করেন। বর্তমানে ভ্যালেরির এই কেন্দ্রটি সিআরপি নামে সমধিক পরিচিত। সিআরপি প্রতিবন্ধীদের জীবনের উপর ভিত্তি করে "বিহঙ্গ" নামক সিনেমার তৈরি করেছিল। বর্তমানে অকুপেশনাল থেরাপি, ফিজিওথেরাপি, সেবিকা সহ বিভিন্ন বিষয়ের উপর ট্রেনিং ও বিভিন্ন মেয়াদের শিক্ষা ব্যবস্থা চালু আছে।
বাংলাদেশ হেলথ প্রফেশনস ইনস্টিটিউট
১৯৯২ সালে বাংলাদেশ হেলথ প্রফেশনস ইনস্টিটিউট (বিএইচপিআই) প্রতিষ্ঠিত হয়। এতে ঢাকা বিশ্ববিদ্যালয়ের চিকিৎসা অনুষদের অধীনে ফিজিওথেরাপি, অকুপেশনাল থেরাপি, স্পিচ অ্যান্ড ল্যাঙ্গুয়েজ থেরাপি, প্রস্থেটিক্স এন্ড অর্থোটিক্স এই ৪টি বিষয়ে বিএসসি ডিগ্রি প্রদান করা হয়। এছাড়া প্রতিষ্ঠানটিতে ডিপ্লোমা ও স্নাতকোত্তর পর্যায়ের বেশ কিছু কোর্স রয়েছে।
সিআরপি নার্সিং কলেজ
বাংলাদেশ হেলথ প্রফেশনস ইনস্টিটিউটের নার্সিং উইং হিসেবে প্রতিষ্ঠানটি যাত্রা শুরু করে। ২০০৪ সালে বিএইচপিআই-তে ডিপ্লোমা ইন নার্সিং, মিডওয়াইফারি এবং অর্থোপেডিকস নামে একটি ৪ বছরের ডিপ্লোমা কোর্স চালু করা হয়ে। ২০০৭ সালে বাংলাদেশ নার্সিং ও মিডওয়াইফারি কাউন্সিল কোর্সটির পাঠ্যক্রম পরিবর্তন করে। কোর্সটির নাম দেওয়া হয় ডিপ্লোমা ইন নার্সিং সায়েন্স অ্যান্ড মিডওয়াইফারি এবং মেয়াদ ৩ বছর করা হয়।
২০১০ সালে নার্সিং উইংকে বিএইচপিআই থেকে আলাদা করে সিআরপি নার্সিং ইনস্টিটিউট প্রতিষ্ঠা করা হয়। ২০১০ সালে প্রতিষ্ঠানটির নাম পরিবর্তন করে সিআরপি নার্সিং কলেজ করা হয়। বর্তমানে এতে ডিপ্লোমা ইন নার্সিং সায়েন্স অ্যান্ড মিডওয়াইফারি এবং বিএসসি ইন নার্সিং কোর্স চালু আছে।
উইলিয়াম অ্যান্ড মেরী টেইলর স্কুল
সিআরপি ১৯৯৩ সালে বিশেষ চাহিদা সম্পন্ন শিশুদের জন্য একটি স্কুল প্রতিষ্ঠা করে। ২০০৩ সালে এটিকে অন্তর্ভুক্তিমূলক স্কুলে পরিণত করা হয় এবং এর নাম রাখা হয় উইলিয়াম অ্যান্ড মেরী টেইলর স্কুল। এখানে বিশেষ চাহিদা সম্পন্ন এবং স্বাভাবিক শিশুরা একসাথে ৫ম শ্রেণি পর্যন্ত লেখাপড়া করতে পারে।
সত্য প্রসাদ বরুয়া
সত্য প্রসাদ বরুয়া (Satya Prasad Baruah; সত্য প্রসাদ বরুৱা) অসমের একজন নাট্যকার, অভিনেতা, নাটক পরিচালক, নাটক সমালোচক, সাহিত্যিক, নিবন্ধকার, সাংবাদিক ও নাটক তত্বের বিশিষ্ট গবেষক। তরুন বয়স থেকে তিনি অভিনয় ও নাটক লেখা আরম্ভ করেন। গুয়াহাটির সুন্দর সেবী সংঘের মাধ্যমে তিনি অভিনয়ে মহিলার সুযোগ দিয়েছিলেন। শিক্ষা ও জ্যোতিরেখা নাটকের মাধ্যমে তিনি লোকচর্চায় আসেন। তিনি ১৯৭৮ সনে অসম সরকার থেকে পেন্শন লাভ করেন। তার জীবনকালে তিনি প্রায় ২০টি মৌলিক নাটক, শিশু রচনা, মঞ্চতত্ব নাটক ও অনুবাদ নাটক রচনা করেছেন।
জীবনী
১৯১৯ সনের ২৯ অক্টোবর মিজোরাম রাজ্যের আইজলে সত্য প্রসাদ বরুয়ার জন্ম হয়। তার পিতার নাম গুরু প্রসাদ বরুয়া ও মাতার নাম পদ্মরেখা বরুয়া। ১৯৩৮ সনে কটন কলেজ থেকে অর্থনীতি বিষয়ে স্নাতক ডিগ্রী লাভ করে তিনি আইনের অধ্যয়ন করা আরম্ভ করেন। জীবিকার কথা চিন্তা করে তিনি মাতৃর স্মৃতিতে পদ্মপ্রকাশ নামক একটি প্রকাশন প্রতিষ্ঠান স্থাপন করেন। ১৯৪৮ সনে অল ইণ্ডিয়া রেডিওতে যোগদান করে প্রথম সরকারি চাকুরি জীবনে প্রবেশ করেন। ১৯৬৫ সনে তিনি অসম সরকারের তথ্য ও জনসংযোগ বিভাগে যুগ্মসঞ্চালক রুপে যোগদান করেন। ১৯৭০ সনে তিনি প্রতিষ্ঠানটির সঞ্চালক রুপে কার্যনির্বাহ করেন। ১৯৭২ সনে সাংস্কৃতিক সঞ্চালকালয়ের প্রতিষ্ঠাপক রুপে কার্যনির্বাহ করার পর ১৯৭৪ সনে চাকুরি থেকে অবসর গ্রহণ করেন।
গুয়াহাটির কুমার ভাস্কর নাট্য মন্দিরের সহিত জড়িত থাকা সত্য প্রসাদ বরুয়া রক্ষণশীল অসমীয়া সমাজের নারী ও পুরুষ একত্রে অভিনয় করার ক্ষেত্রে যথেষ্ট ভূমিকা পালন করেছেন। ফস্বরুপ নারী ও পুরুষ একত্রে অভিনয় করার সুযোগ পায়। তিনি বেতারের মাধ্যমে ৫০০অধিক নাটকে অংশ গ্রহণ করেন। তিনি রচনা করা ধরালৈ যিদিনা নামিব সরগ ছিল অল ইণ্ডিয়া রেডিওতে প্রচার হওয়া প্রথম অসমীয়া নাটক। তিনি সংস্কৃত, প্রাকৃত ইত্যাদি প্রাচীন ভারতীয় ভাষার নাটক ছাড়াও বাংলা, পাঞ্জাবি ও হিন্দী ভাষার নাটকেরও অধ্যয়ন করেছেন। উক্ত বিষয়ে তিনি গ্রন্থ ও প্রবন্ধ রচনা করে অসমীয়া সাহিত্যে বিশেষ অবদান রেখেছেন। তদুপরি তিনি গ্রীক, ইংরেজি ও রুশ ইত্যাদি ভাষার নাটক অসমীয়া ভাষায় অনুবাদ করে নাটক প্রেমী দর্শকদের উপকৃত করেছেন। ১৯৭৮ সনে তিনি ইডিপাস নাটকে অভিনয় করার জন্য সর্বভারতীয় সমালোচক সংস্থা থেকে শ্রেষ্ঠ অভিনেতা পুরস্কার লাভ করেন।
সাংস্কৃতিক অবদান
পূর্ণাঙ্গ নাটক
ছোট নাটক
নাটক
উপন্যাস/গল্প/কবিতা
মননশীল রচনা
পূর্ণাঙ্গ নাটক অনুবাদ/অভিযোজনা/রূপান্তর
মঞ্চতত্ব
কিশোর ও শিশু সাহিত্য
এম'বায়ে নিয়াং
এম'বায়ে বাবাকার নিয়াং (জন্ম: ১৯ ডিসেম্বর ১৯৯৪) হলেন একজন ফরাসি পেশাদার ফুটবলার, যিনি ইতালীয় ক্লাব মিলান হতে  তরিনোয় ধারে এবং সেনেগাল জাতীয় দলের হয়ে একজন আক্রমণভাগের খেলোয়াড় হিসেবে খেলেন
রায়পুর, ভারত
রায়পুর (रायपुर ) ভারতের ছত্তিশগড় রাজ্যের রাজধানী।
শাকল্য
শাকল্য  ছিলেন প্রাচীন ভারতীয় ব্যাকরণবিদ ও বৈদিক যুগের পণ্ডিত, তাকে প্রায়শই পাণিনি ও  প্রতিশাখ্যার লেখকদের দ্বারা উদ্ধৃত করা হয়, ধ্বনিতত্ত্ব সম্পর্কিত গ্রন্থ। তাঁর ঋগ্বেদের পাদপদ ছিল বিশ্লেষণের দিকনির্দেশনার প্রথম দিকের প্রচেষ্টাগুলির মধ্যে একটি; তিনি ঋগ্বেদের সংহিতা পাঠকে শব্দে ভেঙ্গেছেন, এমনকি যৌগিক শব্দের পৃথক উপাদানকেও চিহ্নিত করেছেন।
আগেরা (উৎসব)
আগেরা (ইস্ট ইণ্ডিয়ান:आगेरा) হল মুম্বাইয়ের রোমান ক্যাথলিক সম্প্রদায়, যারা মূলত ইস্ট ইণ্ডিয়ান, তাদের দ্বারা পালিত একটি কৃতজ্ঞতা জ্ঞাপনের উৎসব। বাইবেলের যুগ থেকে ঐতিহ্য ছিল যে, উৎপাদিত পণ্যের প্রথম ফসল নিয়ে ঈশ্বরের কাছে উৎসর্গ করা। ভারতের পশ্চিম উপকূলের মুম্বাইয়ের উত্তান, ভাঈন্দর, ভাসাই কল্যাণ, থানে এবং উত্তর-পশ্চিম মহারাষ্ট্রের উপকূলীয় গ্রামে বসবাসকারী ইস্ট ইণ্ডিয়ান খৃষ্টান সম্প্রদায় আগেরা উদযাপন করে। এটা তাদের ফসল কাটা ও ধন্যবাদ জ্ঞাপনের উৎসব। অক্টোবরের প্রথম রবিবার এটি পালিত হয়। 'আগেরা' নামটি ল্যাটিন শব্দ 'আগের' থেকে এসেছে, যার অর্থ ক্ষেত্র। ইস্ট ইণ্ডিয়ানরা কৃষিকাজে নিযুক্ত ছিল।
এই ঐতিহ্যবাহী ফসল কাটা উৎসবটি অক্টোবরের শুরুতে অনুষ্ঠিত হয়, সেইসময় ক্ষেত্রের শস্য কেটে নেবার মত তৈরি হয়ে যায়। এটি পাঁচ দিন ধরে চলে। এই উৎসবটি প্রতিটি সম্প্রদায়ের পুরোহিতেরা শুরু করেন, তাঁরা সদ্য কাটা ফসলকে আশীর্বাদ করতে কৃষক ও গ্রামবাসীদের সাথে মাঠে নামেন এবং ঈশ্বরকে ধন্যবাদ জানান।
সদ্য কাটা ধান গির্জায় নিয়ে যাওয়ার মধ্য দিয়ে উৎসব শুরু হয়। কয়েক দশক আগে, যখন ভালনাইয়ের গির্জাটি ধানের ক্ষেতে ঘেরা ছিল, তখন এই অনুষ্ঠানটি আড়ম্বরপূর্ণভাবে পালিত হত। পুরোহিত মাঠকে আশীর্বাদ করতেন এবং প্রতীকীভাবে কয়েকটি ফসল কেটে নিতেন। গ্রাম্য ব্যান্ডের ধ্বনিতে কাটা শস্য সাজানো পালকিতে করে গির্জায় নিয়ে যাওয়া হত। গির্জায় পুরোহিত ভাল ফসলের জন্য প্রার্থনা করেন যাতে বছরে কেউ ক্ষুধার্ত না থাকে। প্রার্থনায় একত্রিত হওয়ার পরে, সম্প্রদায় সুস্বাদু খাবার, গান এবং নাচের মাধ্যমে উৎসব উদযাপন করেন।
ব্যুৎপত্তি
আগেরা শব্দটি ল্যাটিন শব্দ আগের থেকে এসেছে যার অর্থ ক্ষেত্র বা খামার এবং আগ্রিকোলার অর্থ কৃষক।
উদযাপন
আগেরার সকালে, গির্জার পুরোহিত কৃষকদের সঙ্গে নিয়ে গির্জার কাছাকাছি একটি মাঠে যান। তিনি তখন ধানকে আশীর্বাদ করে কিছু ফসল কাটেন। কৃষকদের একটি দল তখন আরও ধান কাটে এবং তারপর সেগুলি নিয়ে শোভাযাত্রা সহকারে গির্জায় যায়। ধান বহন করার জন্য় ‘রেকলা’ (ষাঁড়ের গাড়ি) অথবা ‘টোঙ্গা’ (ঘোড়ার গাড়ি) ব্যবহার করা হয়। পুরুষরা ঐতিহ্যগতভাবে 'সুরখা' এবং মহিলারা 'লুগ্রা' (নয় গজ লম্বা সুতির শাড়ি) পরিধান করে সঙ্গে হাঁটেন। তাদের সঙ্গে থাকে স্থানীয় গ্রাম্য 'ভানজুটার' — এটি ইস্ট ইণ্ডিয়ান ব্রাস ব্যান্ড। এই ব্যান্ডে ঐতিহ্যগত স্তব বাজতে থাকে। গির্জায় পৌঁছানোর পর কৃষকরা কাটা ধান বেদিতে রাখে। পবিত্র প্রার্থনার সময়, পুরোহিত আবার ধানকে আশীর্বাদ করেন, এর ওপর পবিত্র জল দিয়ে ছিটিয়ে দেন। প্রচুর ফসলের জন্য সর্বশক্তিমানের কাছে কৃতজ্ঞতার প্রার্থনা করা হয়। আগামী বছরের বন্যা ও দুর্ভিক্ষ থেকে রক্ষার জন্যও আবেদন করা হয়। প্রার্থনার পর প্রতিটি পরিবারকে এই আশীর্বাদযুক্ত ধান বিতরণ করা হয়, তাদের বাড়ির প্রবেশপথে বা তাদের বাড়ির বেদিতে লাগানোর জন্য। আশা এবং বিশ্বাস করা হয় যে খাদ্য এবং সুখ সর্বদা তাদের বাড়িতে এবং সম্প্রদায়ে প্রচুরভাবে সরবরাহ হবে।
তারিখ
আগেরা অক্টোবরের প্রথম রবিবার পড়ে। এটিকে সাধারণত ফসল উৎসব বলা হয় যেখানে কৃষকরা শস্য কাটে এবং প্রথম ফসল ঈশ্বরকে উৎসর্গ করে। এটি সাধারণত ভারত জুড়ে দেখা যায় যেখানে বিভিন্ন সম্প্রদায় তাদের নিজস্ব উপায়ে এই উৎসব উদযাপন করে।
পুলিন বিহারী রায়
পুলিন বিহারী রায় হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় গাইঘাটা বিধানসভা কেন্দ্রের বিধায়ক হিসেবে দায়িত্ব পালন করছেন।
আমিরুল ইসলাম
আমিরুল ইসলাম হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় শামশেরগঞ্জ বিধানসভা কেন্দ্রের বিধায়ক হিসেবে দায়িত্ব পালন করছেন।
শান্তি জৈন
শ্রীমতি শান্তি জৈন  ভারতের একজন প্রখ্যাত লোকসঙ্গীত শিল্পী। তিনি ভোজপুরি, মৈথিলি এবং মাগধি ভাষার লোকগানের গায়িকা হিসাবে দক্ষতা অর্জন করেছেন। তিনি প্রধানত  তার বিশেষ গায়নশৈলী তাকে বিহারের একজন জনপ্রিয় লোকগান শিল্পীরূপে প্রতিভাত করেছে। এছাড়াও তিনি লোকসঙ্গীত সংক্রান্ত সাহিত্যের রচয়িতা রূপেও সুপরিচিত এবং তার প্রকাশিত একাধিক গ্রন্থ রয়েছে। লোকশিল্পে তার অবদানের জন্যে ২০২০ সালে তিনি ভারতের চতুর্থ সর্বোচ্চ অসামরিক সম্মান 'পদ্মশ্রী' পুরস্কার লাভ করেছেন ।
ব্যক্তিগত জীবন
শান্তির জন্ম ১৯৪৬ সালের ৪ঠা জুলাই, বিহারের ভোজপুর জেলায় । সঙ্গীতগুরু এম পি শাস্ত্রী এবং সুধাংশু দাঁ-এর কাছে তার প্রশিক্ষণ গ্রহণ শুরু হয়েছিল।এছাড়া তিনি তিরিশ বছরেরও বেশি সময় ধরে বিহারের লোকগানে এই অঞ্চলের সর্বাধিক পরিচিত সংগীতজ্ঞ প্রয়াত বিন্ধ্যাবাসিনী দেবীর কাছ থেকেও প্রশিক্ষণ পেয়েছেন । 'চৈতি', 'কাজরী','চৌহাট' -ইত্যাদি ঘরানার লোকগানে তিনি সুদক্ষ। প্রথাগত ভাবে তিনি 'সঙ্গীত প্রভাকর' অর্জন করেছেন। তিনি সংস্কৃত এবং হিন্দি সাহিত্যে স্নাতকোত্তর ডিগ্রী অর্জন করেছেন এবং মগধ বিশ্ববিদ্যালয়ের অধিভুক্ত অরবিন্দ মহিলা কলেজে সংস্কৃতের অধ্যাপিকারূপে কর্মরত রয়েছেন। আকাশবানী এবং দূরদর্শনে নিয়মিত অনুষ্ঠান পরিবেশন করে থাকেন তিনি। ।
ভোপাল
thumb|right|ভোপাল
ভোপাল ভারতের মধ্যপ্রদেশ রাজ্যের রাজধানী এবং ভোপাল জেলা ও ভোপাল বিভাগের প্রশাসনিক সদর দপ্তর। ভোপাল সাবেক ভোপাল রাজ্যের রাজধানী ছিল। এটি ভারতের অন্যতম সবুজ শহর এবং বিভিন্ন অকৃত্রিম ও কৃত্রিম হ্রদগুলির জন্য এটি "হ্রদনগরী" নামে পরিচিত।
প্রাক ইতিহাস
লোককাহিনী অনুসারে ধারানগরের রাজা ভুজা কর্তৃক একাদশ শতকে এই নগরী প্রতিষ্ঠিত। রাজার নামানুসারে ভোপাল পরিচিত ছিল ‘ভুজপাল’ হিসেবে। আরেকটি মতানুসারে ভোপাল রাজার নামে ভোপালের নামকরণ করা হয়েছে।  ধীরে ধীরে কালের বিবর্তনে তা হয়ে যায় ভোপাল। কিন্তু এর কোন প্রত্নতাত্ত্বিক সত্যতা পাওয়া যায়নি।
আধুনিক ভোপালের প্রতিষ্ঠাতা মোঘল সেনাবাহিনীর আফগান যোদ্ধা দোস্ত মোহাম্মদ খান (১৭০৭ – ১৭৪০)। তাকে বলা হয় ভোপালের প্রথম নবাব। ১৭০৮ সালে তিনি বেরাসিয়া এস্টেট লীজ নেন; সাথে আরো কতগুলো এলাকা যুক্ত করে প্রতিষ্ঠা করেন বর্তমানের তিলোত্তমা ভোপাল নগরীকে।
বেগমেরা
১৮১৯ থেকে ১৯২৬ সালের মধ্যে ভোপালে চারজন মহিলা শাসক রাজত্ব করেন।এঁদের নবাব বেগম বলা হত। কুদশিয়া বেগম তার রাজসভার গণ্যমান্য ব্যক্তিদের পরামর্শ খারিজ করে তার ছোট্ট মেয়েকে ১৮১৯ সালে রাজ্যের পরবর্তী শাসক হিসাবে ঘোষণা করে দেন। দীর্ঘ ১৮ বছর কুদশিয়া সিংহাসনে তার কন্যার হয়ে প্রতিনিধিত্ব করেন তিনি। নিজের রাজ্যকে অভ্যন্তরীণ বিদ্রোহ, মারাঠা-সিন্ধিয়া-হোলকার ও গায়কোয়াড়দের হাত থেকে রক্ষা করেছিলেন। যদিও, রাজ্যের বেশ কয়েকজন পারিষদ ব্রিটিশদের কাছে বেগমের বদনাম করেন। এভাবেই ভোপালের রাজবংশ রাজ্যের কন্যা সন্তানদের ও তাদের স্বামীদের অধীনে চলে আসে।কুদশিয়ার মেয়ে সিকান্দারের বিয়ে হয় তারই এক জ্ঞাতি-ভাই জাহাঙ্গিরের সঙ্গে। জাহাঙ্গির তেমন একটা জনপ্রিয় ছিল না, এমনকি জাহাঙ্গির তার অন্তঃসত্ত্বা স্ত্রীকে খুন করারও চেষ্টা করে। সিকান্দার নিজের প্রাণ বাঁচিয়ে একটি দুর্গে গিয়ে আশ্রয় নেন। পরে অবশ্য সিকান্দার তার স্বামীকে বন্দিও করেন।
২৬ বছর বয়সে জাহাঙ্গিরের মৃত্যু হয়। তার ছয় বছরের কন্যা সন্তান শাহজাহানকে রাজ্যের পরবর্তী শাসক ঘোষণা করা হয়। শাহজাহান বেগমের বিয়ের পর তার স্বামী রাজ্য শাসন করেন। উত্তরাধিকারের ধারা নিয়ে ব্রিটিশদের সঙ্গে কুদশিয়ার অনেক মনোমালিন্যের পর ব্রিটিশরা সেই ধারাটা জোর করে বাতিল করে দেয়। তাই প্রথমে সিকান্দার তারপর শাহজাহান বেগম ভোপালের শাসক হন। ১৯০১ সালে শাহজাহান বেগমের মৃত্যুর পর তার কন্যা সুলতানজাহান রাজত্ব ভার সামলান।
ভারতীয় ইউনিয়নে
১৯৪৭ সালে ভারত স্বাধীনতা লাভ করার পরে ভোপালের শেষ নবাব ভোপালকে স্বাধীন রাজ্য হিসেবে রাখার ইচ্ছা প্রকাশ করেন। ১৯৪৮ সালের ডিসেম্বর মাসে নবাবের বিরুদ্ধে বিদ্রোহ শুরু হলে ব্যাপক ধরপাকড় শুরু হয়। শংকর দয়াল শর্মার মত পরিচিত নেতারা গ্রেফতার হন। ১৯৪৯ সালের ৩০ এপ্রিল নওয়াব ভারতীয় ইউনিয়নে যোগদানের চুক্তিপত্রে সই করতে বাধ্য হন। ১৯৪৯ সালের ১ জুন ভারতের ইউনিয়ন সরকার ভোপালকে রাজ্যকে অধিগ্রহণ করে।
ক্যালিফোর্নিয়া বিশ্ববিদ্যালয়, ডেভিস
ক্যালিফোর্নিয়া বিশ্ববিদ্যালয়, ডেভিস ক্যালিফোর্নিয়ার ডেভিসে অবস্থিত একটি পাবলিক বিশ্ববিদ্যালয়। এটি ৭৩০৯ একর এলাকা জুড়ে অবস্থিত।
দ্বাদশ আদিত্য
আদিত্য (সংস্কৃত: आदित्य) নামটি একবচনে সূর্যকে বোঝাতে ব্যবহৃত হয়। আদিত্য বা আদিতেয় বলতে অদিতির সন্তানকে বোঝায়। সাধারণত, আদিত্যগণ সংখ্যায় বারো। এদের একত্রে দ্বাদশ আদিত্য বলা হয়। এরা হলেন অর্যমা, পূষা, ত্বষ্টা, সবিত্র, ভগ, ধাত্রী, মিত্র, বিষ্ণু, বরুণ, মিত্র, অংশ, বিবস্বান বা সূর্য। অনেক পণ্ডিতের মতে, দ্বাদশ আদিত্য বলতে বারোটি মাসকে বুঝানো হয়।
এগুলি ঋগ্বেদে আবির্ভূত হয়, যেখানে সংখ্যায় ৬-৮টি, সব পুরুষ। ব্রাহ্মণ শাস্ত্রগুলোর মধ্যে সংখ্যা বেড়ে ১২ হয়েছে। মহাভারত ও পুরাণে ঋষি কশ্যপকে তাদের পিতা হিসেবে উল্লেখ করা হয়েছে। বছরের প্রতিটি মাসে ভিন্ন আদিত্য চকমক বলা হয়।
ব্যুৎপত্তি
দিত ধাতু দ্বারা বন্ধন, খণ্ডন, ছেদন অর্থ বুঝায়। দিতি, যাহার বন্ধন নেই, সীমা আছে, খণ্ডিত বা ছিন্ন। অদিতি অর্থ, যাহা বন্ধন নেই, অখণ্ড, অবিচ্ছিন্ন, সীমা নেই, যে অনন্ত। “দো অবখণ্ডনে” ধাতু হতে “অদিতি” এবং এর সাথে তদ্ধিত প্রত্যয় যোগে “আদিত্য” শব্দটি সিধ্য হয়।
দিয়াফ্রা সাখো
দিয়াফ্রা সাখো (জন্ম: ২৪ ডিসেম্বর ১৯৮৯) হলেন সেনেগালের একজন পেশাদার ফুটবলার, যিনি ফরাসি ক্লাব রেনে এবং সেনেগাল জাতীয় দলের হয়ে একজন আক্রমণভাগের খেলোয়াড় হিসেবে খেলেন।
তিনি ফরাসি নিম্নস্তরের বিভাগের ক্লাব, মেসের হয়ে খেলার মাধ্যমে তার পেশাদার ক্যারিয়ার শুরু করেন। অতঃপর ২০১৪ সালে, তিনি প্রিমিয়ার লিগ ক্লাব ওয়েস্ট হ্যাম ইউনাইটেডে যোগদান করেন। ২০১৪ সালের মে মাস হতে, তিনি সেনেগাল জাতীয় দলের হয়ে নিয়মিত খেলেন। ২০১৮ সালের ২৯শে জানুয়ারি তারিখে, অঘোষিত মূল্যে ফরাসি ক্লাব রেনে-এ যোগদান করেন।
আন্তর্জাতিক ক্যারিয়ার
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান।
ক্লাব
মেস
'গ্যুর-মেদ-থেগ-ম্ছোগ-ব্স্তান-'দ্জিন
thumb|'গ্যুর-মেদ-থেগ-ম্ছোগ-ব্স্তান-'দ্জিন 'গ্যুর-মেদ-থেগ-ম্ছোগ-ব্স্তান-'দ্জিন (১৬৯৯-১৭৫৮) তিব্বতী বৌদ্ধধর্মের র্ন্যিং-মা ধর্মসম্প্রদায়ের দ্বিতীয় র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা ছিলেন। তিনি র্দ্জোগ্স-ছেন বৌদ্ধবিহার নামক অন্যতম র্ন্যিং-মা ধর্মসম্প্রদায়ের প্রধান বৌদ্ধবিহারের তৃতীয় প্রধান ছিলেন।
প্রথম জীবন
গ্যুর-মেদ-থেগ-ম্ছোগ-ব্স্তান-'দ্জিন ১৬৯৯ খ্রিষ্টাব্দে মোঙ্গল বংশে জন্মগ্রহণ করেন। নাম-ম্খা'-'ওদ-গ্সাল নামক বৌদ্ধ লামা তাকে পে-মা-রিগ-'দ্জিন নামক র্দ্জোগ্স-ছেন বৌদ্ধবিহারের প্রতিষ্ঠাতার পুনর্জন্ম রূপে চিহ্নিত করেন। র্দ্জোগ্স-ছেন বৌদ্ধবিহারের বিহারের প্রধান নাম-ম্খা'-'ওদ-গ্সাল তাকে বিহারে এনে দ্বিতীয় র্দ্জোগ্স-ছেন-গ্রুব-দ্বাং হিসেবে অধিষ্ঠিত করেন। তার উল্লেখযোগ্য শিক্ষক ছিলেন ন্যি-মা-গ্রাগ্স-পা  নামক পে-মা-রিগ-'দ্জিনের এক গুরুত্বপূর্ণ শিষ্য, ও-র্গ্যান-ব্স্তান-'দ্জিন  নামক প্রথম ছাগ্স-রি-ন্যি-গ্রাগ্স-র্গ্যা-স্রাস  উপাধিধারি লামা, 'ব্রি-গুং-দ্কোন-ম্ছোগ-'ফ্রিন-লাস-ব্জাং-পো  প্রভৃতি। র্দো-র্জে-'ব্রাগ বৌদ্ধবিহারে গ্তের-ব্দাগ-গ্লিং-পা  নামক বিখ্যাত পণ্ডিত তাকে বোধিচিত্ত সম্বন্ধে শিক্ষা, পে-মা-'ফ্রিন-লাস নামক চতুর্থ র্দো-র্জে-ব্রাগ-রিগ-'দ্জিন-ছেন-পো উপাধিধারী লামা তাকে শ্রমণের শপথ এবং র্দোর-ব্রাগ-ম্ছোগ-স্প্রুল-স্কাল-ব্জাং-পে-মা-দ্বাং-ফ্যুগ  তাকে ভিক্ষুর শপথ দান করেন।
পরবর্তী জীবন
১৭২৬ খ্রিষ্টাব্দে নাম-ম্খা'-'ওদ-গ্সাল মৃত্যুবরণ করলে তিনি র্দ্জোগ্স-ছেন বৌদ্ধবিহারের পরবর্তী প্রধান হিসেবে অধিষ্ঠিত হন। এই সময় তিনি ব্স্তান-পা-ত্শে-রিং ( নামক স্দে-দ্গে রাজ্যের তৎকালীন রাজার সঙ্গে মিলিত ভাবে স্দে-দ্গে-পার-খাং নামক তিব্বতের অন্যতম বিখ্যাত ছাপাখানা নির্মাণ করেন। ১৭৪০ খ্রিষ্টাব্দে তিনি পে-মা-কুন-গ্রোল-র্নাম-র্গ্যাল নামক এক ভিক্ষুকে র্দ্জোগ্স-ছেন বৌদ্ধবিহারের দায়িত্ব দিয়ে তিনি লাসা যাত্রা করেন। এই সময় তিনি সপ্তম দলাই লামা ব্স্কাল-ব্জাং-র্গ্যা-ম্ত্শো এবং ত্রয়োদশ র্গ্যাল-বা-কার্মা-পা ব্দুদ-'দুল-র্দো-র্জের সঙ্গে সাক্ষাৎ করেন। তিনি পঞ্চম দলাই লামার স্মরণসভা সহ বেশ কিছু উৎসবে অর্থদান করেন। এই সময় তিনি দ্পাল-ল্দান-ছোস-স্ক্যোং নামক চৌত্রিশতম ঙ্গোর-ছেন, দ্পাল-ছেন-ছোস-ক্যি-দোন-গ্রুব নামক অষ্টম ঝ্বা-দ্মার-পা, ব্স্তান-পা'ই-র্গ্যাল-ম্ত্শান  নামক প্রথম ঝে-ছেন-রাব-'ব্যাম্স  প্রভৃতি বিখ্যাত অবতারী লামাদের নিকট শিক্ষালাভ করেন। ১৭৫৩ খ্রিষ্টাব্দে একটি ভয়ানক অগ্নিকাণ্ডে র্দ্জোগ্স-ছেন বৌদ্ধবিহার প্রচন্ড রকম ক্ষতিগ্রস্ত হলে তিনি বিহার সংস্কার করান। এছাড়া তিনি প্রায় একশোটির বেশি থাংকা চিত্রকলা তৈরী করান। তিনি থার-লাম-ব্গ্রোদ-ব্যেদ-শিং-র্তা-ব্জাং-পো  নামক একটি গ্রন্থও রচনা করেন। তার উল্লেখযোগ্য শিষ্য ছিলেন পে-মা-গ্সাং-স্ঙ্গাগ্স-ব্স্তান-'দ্জিন  নামক দ্বিতীয় র্দ্জোগ্স-ছেন-দ্পোন-স্লোব, 'গ্যুর-মেদ-কুন-ব্জাং-র্নাম-র্গ্যাল নামক দ্বিতীয় ঝে-ছেন-রাব-'ব্যাম্স  প্রভৃতি অবতারী লামারা।
উমিয়া ডিজাইন ইনস্টিটিউট
ইউআইডি-ই একমাত্র স্ক্যান্ডিনেভীয় ইনস্টিটিউট যা বিজনেসউইকের শীর্ষ ৬০টি ডিজাইন ইনস্টিটিউটের (সারা বিশ্বের মধ্যে) মধ্যে স্থান করে নিতে পেরেছে পরপর তিনবার (২০০৬, ২০০৭ ও ২০০৯)।   এবং ২০১০ সালে বিশ্বের ১৮টি চমৎকার ডিজাইন স্কুলের মধ্যে একটি হিসেবে স্বীকৃতি পেয়েছে। ২০১১ সালে ইউআইডি "ইউরোপা ও আমেরিকা" অঞ্চলের মধ্যে দ্বিতীয়-বৃহত্তম ডিজাইন ইনস্টিটিউট হিসেবে রেড ডট ইনস্টিটিউট কর্তৃক স্বীকৃতি পায় এবং ২০১২ সালে ইউআইডিন প্রথম অবস্থানে চলে আসে।
ব্যাচেলর প্রোগ্রাম
ইনস্টিটিউট একটি তিন-বছরের ডিজাইন প্রোগ্রামের আয়োজন করে যা ব্যাচেলর ডিগ্রী (১৮০ ক্রেডিট) দিয়ে থাকে। (শুধুমাত্র সুইডীয়তে)
স্নাতকোত্তর প্রোগ্রাম
এখানে তিনটি আন্তর্জাতিকভাবে স্বীকৃত ও বিশেষায়িত দুই-বছরের স্নাতকোত্তর কর্মসূচী (১২০ ক্রেডিট) চালু আছে। এই প্রোগ্রামগুলো হল প্রোডাক্ট ডিজাইন, উন্নতমানের প্রোডাক্ট ডিজাইন, মিথস্ক্রিয়া ডিজাইন এবং পরিবহন ডিজাইন।
গবেষণা ও পিএইচডি স্টাডিজ
ইনস্টিটিউট এছাড়াও ডিজাইন রিসার্চ গ্রুপ এবং ভলভো রিসার্চ প্রোগ্রাম (এসইটি)-এর মধ্যে প্রয়োগমূলক গবেষণা এবং উন্নয়নের কাজ পরিচালনা করা হয়। ২০০১ এর শরৎ থেকে ডিজাইন ইন্সটিটিউট শিল্প নকশাবিষয়ক গবেষণার ওপর ডক্টরেট দেওয়া হয় (ইংরেজিতে)।
ভেনেজুয়েলার কমিউনিস্ট পার্টি
থাম্ব|ভেনিজুয়েলার কমিউনিস্ট ইয়ুথের লোগো ভেনেজুয়েলার কমিউনিস্ট পার্টি (Partido Comunista de Venezuela) ভেনেজুয়েলার একটি মার্ক্সবাদী-লেনিনবাদী কমিউনিস্ট দল। এই দলটি ১৯৩১ সালে প্রতিষ্ঠিত হয়। দলটির নেতা হলেন পেদ্রো ওর্‌টোগা । দলটি Tribuna Popular নামক পত্রিকা প্রকাশ করে থাকে। দলটির তরুণ সংগঠন হল Juventud Comunista de Venezuela । ২০০৫ সালের সংসদীয় নির্বাচনে দলটি ১৩৩ ৬৮৬ ভোট পেয়েছিল (৮টি আসন) ।
অধিনায়ক (ক্রিকেট)
thumb|250px|সাবেক [[অস্ট্রেলিয়া জাতীয় ক্রিকেট দল|অস্ট্রেলীয় অধিনায়ক রিকি পন্টিং ধারাবাহিকভাবে দু’টি বিশ্বকাপ ক্রিকেট শিরোপা জয়ে দলকে সফলভাবে নেতৃত্ব দিয়েছেন।]] অধিনায়ক, স্কিপার বা দলনেতা (Captain, Skipper) ক্রিকেট খেলার একটি পরিভাষাবিশেষ। দলের নেতৃত্ব প্রদানে একজন ক্রিকেটারকে অনেকগুলো অতিরিক্ত দায়িত্ব ও গুণাবলীর প্রয়োজন পড়ে। তিনি নিয়মিত খেলোয়াড়রূপে সবচেয়ে ভালো ক্রীড়াশৈলী প্রদর্শন করে থাকেন। অন্যান্য ক্রীড়ার ন্যায় তিনি অভিজ্ঞতাসম্পন্ন হিসেবে সকলের সাথে সুন্দর আচার-আচরণ, বুদ্ধিমত্তা প্রয়োগ ও গ্রহণযোগ্যতার পরিবেশ সৃষ্টি করে দলের কর্তৃত্বভার গ্রহণ করেন। দলের সদস্য নির্বাচনে প্রায়শঃই তাকে হস্তক্ষেপ করতে হয়। খেলার পূর্বে টস করাসহ ব্যাটিং অর্ডার নির্ধারণ, বোলিং করার অধিকার, ফিল্ডারদের অবস্থান নির্ধারণে সকলের সম্মিলিত প্রয়াসে দলকে জয়লাভের প্রচেষ্টা চালান। খেলা চলাকালীন দলপতির কৌশল নির্ধারণ ক্রিকেটে জটিল প্রক্রিয়া হিসেবে বিবেচনা করা হয়।